Terminologia Anatomica
Terminologia Anatomica (TA) – tarptautinis žmogaus anatomijos klasifikacijos standartas, kurį 1998 m. sudarė Tarptautinės federacinės anatominės terminologijos programos (angl. Federative International Programme on Anatomical Terminology, FIPAT) grupės nariai. Šios programos iniciatorius – Tarptautinė anatomų asociacijų federacija (angl. International Federation of Associations of Anatomists, IFAA). Antrasis standarto leidimas buvo išleistas 2019 m., o 2020 m. jis patvirtintas ir priimtas IFAA Generalinėje asamblėjoje. „Terminologia Anatomica“ pirmtakas – ankstesnis anatomijos standartas „Nomina Anatomica“. Jame yra apie 7 500 su žmogaus anatomine struktūra susijusių terminų.